रामशिला बता देहरा में महिला ने संभालकर रखा, 15 सालों से पानी में तैर रहा, ब्यास नदी से मिला
देहरा में 15 साल पहले एक युवक को ब्यास नदी में तैरता एक अद्भुत पत्थर मिला था। जिसे वह अपने साथ अपने घर ले आया। उस युवक की मां तभी से इसकी पूजा करने लगी।
देहरा में 15 साल पहले एक युवक को ब्यास नदी में तैरता एक अद्भुत पत्थर मिला था। जिसे वह अपने साथ अपने घर ले आया। उस युवक की मां तभी से इसकी पूजा करने लगी। अब लोग यहां आकर उस चमत्कारी राम शीला के दर्शन करते है और अपनी मन्नत भी मांगते हैं।
लोग इसे भगवान श्रीराम का चमत्‍कार बता रहे हैं। इस पत्‍थर को रखकर मंदिर की स्‍थापना की गई है। पानी पर तैरते पत्‍थर के प्रति लोगों की आस्‍था बढ़ रही है। यह ईश्‍वर का चमत्‍कार है। यह चमत्कारी रामशिला देहरा के वार्ड नं 3 में रहने वाली बीना देवी के घर में है।
बड़ी संख्या में लोग देखने आ रहे : वीना देवी
बीना देवी बताती हैं कि राम शीला के तैरने की चर्चा देहरा क साथ ही दूर-दूर तक फैल गई। बड़ी संख्‍या में लोग इसे देखने पहुंच रहे हैं। पानी में तैर रही राम शीला किसी चमत्‍कार से कम नहीं है। अब 15 साल बाद इस राम शिला पर राम लिखा भी साफ पढ़ सकते हैं। अब इस चमत्कारी राम शीला पर तस्वीरें भी नजर आनी शुरू हो गई है। इसके अलावा भी देहरा और बडा गोपीपुर गांव के कुछ लोगों के घरों में यह चमत्कारी राम शीला कई वर्षों से तैर रही है।